घरफोडी करणाऱ्या सराईत आरोपींना अटक

बंद दुकानांचे शटर तोडून चोरी करणाऱ्या तीन आरोपीना भांडुप पोलिसांनी नुकतीच अटक केली. तिन्ही आरोपी सराईत गुन्हेगार असून त्यांच्यावर विविध पोलीस ठाण्यात अनेक गुन्हे दाखल असल्याची माहिती पोलिसांनी दिली.

बंद दुकानांचे शटर तोडून चोरी करणाऱ्या तीन आरोपीना भांडुप पोलिसांनी नुकतीच अटक केली. बंद दुकानांचे शटर तोडून चोरी करणाऱ्या तीन आरोपीना भांडुप पोलिसांनी नुकतीच अटक केली. भांडुपच्या भट्टीपाडा परिसरातील एका कपड्याच्या दुकानात काही दिवसांपूर्वी तीन चोरट्यांनी चोरी केली होती. दुकानातील मोठ्या प्रमाणावर कपडे आणि रोख रक्कम लुटून त्यांनी पोबारा केला होता. दुकानदाराने केलेल्या तक्रारीवरून भांडुप पोलिसांनी घरफोडीचा गुन्हा दाखल करून तपास सुरू केला. पोलिसांनी या परिसरातील काही सीसी टीव्ही कॅमेरातील चित्रणाची तपासणी केली. रिक्षातून आलेल्या तिघांनी ही घरफोडी केल्याचे चित्रणात स्पष्ट दिसत होते. अखेर पोलिसांनी रिक्षाच्या क्रमांकावरून आरोपींचा शोध घेतला.

चेंबूरच्या वाशीनाका परिसरातील म्हाडा कॉलनीत राहणारा रफिक खान (२२), नरेंद्र कडू (२२) आणि अनिकेत कांबळे (२७) या आरोपींनी ही घरफोडी केल्याचे उघडकीस आले. पोलिसांनी या तिघांना अटक केली असून रफिक रिक्षाचालक आहे. तिघेही सराईत गुन्हेगार असून त्यांच्यावर आरसीएफ,चेंबूर, मानखुर्द, वरळी आणि रेल्वे पोलीस ठाण्यात अनेक गुन्हे दाखल आहेत.